ବିମାନରେ ଅସଦାଚରଣର ଶିକାର ହେଲେ ଉର୍ଫି
ବମ୍ବେ: ବିମାନରେ ଅସଦାଚରଣର ଶିକାର ହୋଇଛନ୍ତି ଅଭିନେତ୍ରୀ ତଥା ଅଜବ ଫ୍ୟାଶନକୁ ନେଇ ଚର୍ଚ୍ଚାରେ ରହୁଥିବା ଉର୍ଫି ଜାଭେଦ। ସେ ଏନେଇ ଇନ୍ଷ୍ଟାଗ୍ରାମ ଷ୍ଟୋରୀରେ ଜଣାଇଛନ୍ତି। ମୁମ୍ବାଇରୁ ଗୋଆ ଫେରୁଥିବା ବେଳେ ନିଶାରେ ଥିବା କିଛି ଯୁବକ ଏଭଳି କାଣ୍ଡ କରିଥିବା ସେ କହିଛନ୍ତି।

ଯୁବକମାନେ ଖରାପ ଭାଷା ବ୍ୟବହାର କରିବା ସହ ତାଙ୍କ ନାଁ ବାରମ୍ବାର ନେଉଥିଳେ। ତାଙ୍କୁ ରୋକିବାକୁ ଚେଷ୍ଟା କରିଥିଲେ ହେଁ ସେମାନଙ୍କର ଜଣେ ବନ୍ଧୁ ନିଶାରେ ଥିବା କହିଥିଲେ। ନିଶାରେ ଥିଲେ ଜଣେ ମହିଳାଙ୍କୁ ଅସଦବ୍ୟବହାର କରିହେବ ବୋଲି ବାହାନା କରିବା ଭୁଲ। ସେ ପବ୍ଲିକ୍ ଫିଗର ହୋଇଥାଇପାରନ୍ତି, ମାତ୍ର ପବ୍ଲିକ୍ ପ୍ରପର୍ଟି ନୁହନ୍ତି ବୋଲି ଉର୍ଫି ଭିଡିଓ ଶେୟାର କରି କହିଛନ୍ତି।

ଉର୍ଫିଙ୍କ ପୋଷ୍ଟ ପରେ ପ୍ରଶଂସକମାନେ ତାଙ୍କ ସମର୍ଥନ କରୁଥିବା ଦେଖାଯାଉଛି।